wickkiey/tamil-wikipedia-chunked huggingface dataset:
# அம்பேத்கர் மணிமண்டபம், சென்னை

**அம்பேத்கர் மணிமண்டபம்** (Ambedkar Manimandapam) என்பது இந்தியாவில், சென்னை நகரில் உள்ள, அடையாரில், இந்திய அரசியலமைப்பின் சிற்பி பீமாராவ் அம்பேத்கரின் நினைவாக எழுப்பப்பட்டுள்ள ஒரு நினைவகமாகும். இந்த நினைவகமானது மந்தைவெளி, பசுமைவழிச் சாலையில், அடையார் கயவாய் பகுதியில் அமைந்துள்ளது.  
தமிழ் நாட்டின் தலைநகர் சிங்கார சென்னையில் தலித் மக்கள் அடர்த்தியாக வாழும் பகுதியில் அண்ணல் அம்பேத்கருக்கு ஒரு மணி மண்டபம் இல்லை என்பதால் புரட்சி பாரதம் கட்சியின் தலைவர் பூவை மூர்த்தியார் அவர்கள் ஒரு மணி மண்டபம் கட்டியே ஆக வேண்டும் என்று பல ஆண்டுகளாக சட்ட போராட்டம், மனு கொடுத்தல் என்று போராடி வந்தார்.  
ஒரு கட்டத்தில் பூவை மூர்த்தியார் தனது தொண்டர்களுக்கு ஒரு ஆணை பிறப்பித்தார் புரட்சி பாரதம் கட்சியின் தொண்டர்கள் அனைவரும் ஆளுக்கு ஒரு செங்கல் கொண்டுவந்து அடையாறில் வைக்க வேண்டும் நாமே அண்ணல் அம்பேத்கர் அவர்களுக்கு மணி மண்டபம் கட்டுவோம் என்பதே அந்த ஆணை ஆகும். பூவையாரின் சமரசம் அற்ற போராட்டத்தை கேள்விப்பட்ட அன்றைய முதல்வர் செல்வி ஜெயலலிதா 1993-ஆம் ஆண்டில் உடனடியாக பூவையார் அவர்களை அழைத்து பேசி சமாதானம் செய்ததோடு அவசரகால திட்டம் வகுத்து 5 ஏக்கர் பரப்பளவில் ரூபாய் 4 கோடி 50 லட்சம் மதிப்பில் அண்ணல் அம்பேத்கர் அவர்களுக்கு மணி மண்டபம் மற்றும் ஆடிடோரியம் கட்டுவது என்றும் அதை THADCO (Tamil Nadu Adi-Dravidar Housing and Development Corporation) கட்டுமானம் செய்யும் என்றும் அறிவித்து அடிக்கல் நாட்டினார். அந்த அடிக்கல் நாட்டு விழாவிற்கு அண்ணன் பூவை மூர்த்தியார் அவர்களுக்கு தமிழக அரசு அழைப்பு கொடுத்து இருந்தது ஆனால் அண்ணன் பூவையார் சில காரணங்களால் வர தாமதம் ஆகி விடுகிறது அடிக்கல் நாட்டி முடியும் தருவாயில் அண்ணன் பூவையார் அங்கு வந்து விட விழாவின் கவனத்தை சிதைக்காமல் மக்களோடு மக்களாக நின்று விடுகிறார் அதை சிறிது நேரம் கழித்து மேடையில் இருந்து கவனித்த முதல்வர் செல்வி ஜெயலலிதா உடனடியாக அண்ணன் பூவையாரை மேடைக்கு அழைத்து அமரவைத்தார் அந்த நிகழ்ச்சிக்கு அண்ணன் பூவை மூர்த்தியார் தவிர அன்றைய அல்லது இன்றைய தலித் தலைவர்கள் யாருக்கும் அழைப்பு இல்லை என்பது வரலாறு.  
ஆனால் அப்போது பசுமை காப்பாளர்கள் என்ற போர்வையில் இருந்த சாதி வெறியர்கள் மற்றும் அடையாறு பணக்கார வர்கம் அடையாறில் அண்ணல் அம்பேத்கர் அவர்களுக்கு மணி மண்டபம் வர கூடாது என்று மிகுந்த பண செலவில் சென்னை உயர்நீதிமன்றத்தில் வழக்கு தொடர்ந்தார்கள் அந்த வழக்கு 5 ஆண்டுகள் நடை பெற்றது இறுதியாக ஒரு மாபெரும் சரித்திர தீர்பை 1998 ஆம் ஆண்டு அன்றைய உயர் நீதிமன்ற நீதிபதி கனகராஜ் வழங்கினார்.  
தீர்ப்பில் தமிழக அரசு முடிவு செய்த அதே இடத்தில் அண்ணல் அம்பேத்கர் அவர்களுக்கு மணி மண்டபம் கட்டலாம் என்றும் ஆடிட்டோரியம் கட்ட வேண்டாம் என்றும் 5 ஏக்கர் பரப்பளவு நிலம் இல்லை என்பதால் 1.5 ஏக்கர் பரப்பளவில் மணி மண்டபம் மட்டும் கட்ட உத்தரவு பிறப்பித்தார்.  
ஆகையால் அதே இடத்தில் அன்றைய முதல்வர் திரு மு கருணாநிதி மீண்டும் 1998 இல் அடிக்கல் நாட்டி 0.75 ஏக்கரில் மணி மண்டபம், மார்பளவு சிலை மற்றும் 0.75 ஏக்கரில் புல்வெளி மற்றும் தோட்டம் அமைப்பது என்றும் THADCO அதை ரூபாய் 4 கொடி 50 லட்சம் செலவில் செய்து முடிக்கும் என்றும் தெரிவித்தார்.  
இத்தனை போராட்டங்களுக்கு பிறகு அறிவிக்கப்பட்ட திட்டம் 1998 இல் அடிக்கல் நாட்ட பட்டு 2000 ஆம் அன்றைய முதல்வர் திரு மு.கருணாநிதி அவர்களால் திறக்கப்பட்டது.
# அம்பேத்கர் மணிமண்டபம், சென்னை

## வரலாறு

1993 ஆம் ஆண்டில் அனைத்திந்திய அண்ணா திராவிட முன்னேற்றக் கழகத்தின் ஆட்சியில், தமிழ்நாடு அரசாங்கம், அம்பேத்கருக்கு நினைவகம் கட்டுவதற்கு முடிவு செய்தது. இதற்காக சென்னை, அடையார் கயவாய் பகுதியில் 5 ஏக்கர் நிலம் அடையாளம் காணப்பட்டது. 1993 ஆம் ஆண்டில் நினைவகத்திற்கான அடிக்கல் அப்போதைய முதலமைச்சரான செல்வி ஜெ. ஜெயலலிதாவால் நடப்பட்டது. இருப்பினும், சென்னையிலுள்ள சுற்றுச்சூழல் ஆதரவு அமைப்புகள் இந்த முடிவை எதிர்த்து நீதிமன்றத்தை நாடின. 1994 ஆம் ஆண்டில், நீதியரசர் கனகராஜ் ஒரு முக்கியத்துவம் வாய்ந்த தீர்ப்பை வழங்கினார். அவரது தீர்ப்பில் கட்டுமானமானது அடையாளம் காணப்பட்ட இடத்தில் 1.5 ஏக்கர் நிலப்பகுதியை மட்டும் பயன்படுத்திக் கொள்ள வேண்டும் எனவும் கலையரங்கம் போன்ற எந்த ஒரு கட்டுமானமும் இன்றி கட்டப்பட வேண்டும் எனவும் கூறியிருந்தது. இது தொடர்பாக இன்னொரு முறை வேறு சில பிரச்சனைகளுக்காக நீதிமன்றம் சென்று வழக்கானது முடித்துவைக்கப்பட்டது. 1998 ஆம் ஆண்டு திசம்பரில் நினைவகத்திற்கு அடிக்கல் நாட்டப்பட்டது. நினைவகமானது 0.75 ஏக்கர் அளவில் கட்டப்பட்டு மீதமுள்ள இடங்கள் புல்வெளிகளுக்கும் இதர அலங்கார வேலைகளுக்கும் பயன்படுத்தப்பட்டன.  
பல ஆண்டுகளாக நடந்த சட்டப் போராட்டங்களுக்கு பின்பு, நினைவு மண்டபத்தின் கட்டுமானப் பணிகள் சூன் 1999 ஆம் ஆண்டு பொதுப்பணித் துறையிடம் ஒப்படைக்கப்பட்டது. இதன் ஆக்கச் செலவிற்கு 45 மில்லியன் ஒதுக்கீடு செய்யப்பட்டது. இதன் ஆரம்பத்தளம் கட்டுவதற்கு தமிழ்நாடு ஆதிதிராவிடர் வீட்டமைப்பு மற்றும் மேம்பாட்டுக் கழகம் (THADCO) மேற்கொண்டது. 2000 ஆம் ஆண்டு சூன் மாதம் 10 ஆம் தேதி, அப்போதைய முதல்வரான கருணாநிதி இந்த மணிமண்டபத்தை திறந்து வைத்தார்.
# அம்பேத்கர் மணிமண்டபம், சென்னை

## நினைவகத்தின் அமைப்பு

இந்த நினைவகத்தின் கட்டிடப் பரப்பானது 8,285 சதுர அடி (769.7 சதுர மீட்டர்) ஆகும். இந்த நினைவகம் 55 அடி விட்டம் கொண்ட அரைக்கோள வடிவ குவி மாடத்தை தனது உச்சியில் கொண்டுள்ளது. 1930 ஆம் ஆண்டில் இலண்டனில் நடைபெற்ற முதல் வட்ட மேசை மாநாட்டில் கலந்துகொண்ட போது எடுக்கப்பட்ட ஒளிப்படம், பெரியார் ஈ. வே. ராமசாமி உடன் எடுத்துக் கொண்ட ஒளிப்படம் உள்ளிட்ட 12 ஒளிப்படங்கள் காட்சிக்கு வைக்கப்பட்டுள்ளன.
# நகரம் மறுபக்கம்

**நகரம் மறுபக்கம்** (Nagaram Marupakkam) என்பது 2010 ஆம் ஆண்டில் வெளிவந்த இந்தியத் தமிழ்-மொழி அதிரடித் திரைப்படம் ஆகும். இந்த திரைப்படத்தை சுந்தர் சி. இயக்கி, தயாரித்து மற்றும் கதாநாயகனாகவும் நடித்துள்ளார். இந்த படத்தை அவினி சினிமேக்ஸ் நிறுவனத்தின் கீழ் நடிகை குஷ்பூ தயாரிக்க, அனுயா பகவத், வடிவேலு, போஸ் வெங்கட், ஜார்ஜ் விஷ்ணு, சுலில் குமார், பொன்னம்பலம் மற்றும் விச்சு விசுவநாத் போன்ற பலர் நடித்துள்ளனர்.  
இப்படம் நான்கு ஆண்டுகளுக்குப் பிறகு சுந்தர் சி.யின் இயக்கத்தில் 19 நவம்பர் 2010 அன்று வெளியானது, மற்றும் இது 1993 ஆம் ஆண்டு வெளியான அமெரிக்கத் திரைப்படமான 'கார்லிட்டோஸ் வே' என்ற படத்தை அடிப்படையாகக் கொண்டது. இந்த திரைப்படத்தின் நகைச்சுவை காட்சிகள் மற்றும் வடிவேலுவின் "ஸ்டைல் பாண்டி" என்ற நகைச்சுவை கதாபாத்திரத்தின் சித்தரிப்புக்காக மிகவும் பிரபலமானது.
# நகரம் மறுபக்கம்

## கதைச்சுருக்கம்

குற்றவாளி செல்வம் (சுந்தர் சி.) தண்டனை காலம் முடிய வெளியே வருகிறான். தவறுகளை தவிர்த்து நல்ல வாழ்வு வாழ வேண்டும் என்று முடிவு செய்கிறான். அந்நிலையில், ஹைதெராபாத்தில் அவனுக்கு வேலை ஒன்றுக் கிடைக்கிறது. அங்கே, நாட்டிய மங்கை பாரதியை சந்திக்கிறான். பின்னர், அவள் வசம் காதலும் கொள்கிறான். நல்லவனாக வாழ முயற்சித்தாலும், அவன் செய்த கடந்த கால தப்புகள் அவனை விடாமல் துரத்த துவங்கின. அவைகளிலிருந்து தப்பித்து சமாளித்து எவ்வாறு நல்லவனாக செல்வம் வாழ்ந்தான் என்பதே மீதிக் கதையாகும்.
# நகரம் மறுபக்கம்

## நடிகர்கள்

- சுந்தர் சி. - செல்வம்
- அனுயா பகவத் - பாரதி
- வடிவேலு - ஸ்டைல் பாண்டி
- போஸ் வெங்கட் - சக்கர பாண்டி
- ஜார்ஜ் விஷ்ணு - தாமு
- சுலில் குமார் - காசி
- பொன்னம்பலம் - 'தல வேட்டி' தங்கராசு
- விச்சு விசுவநாத் - 'கூடல் புடுங்கி' கோவிந்தன்
- பெசன்ட் ரவி - 'கால் வெட்டி' கருப்பையா
- விட்டல் ராவ் - அண்ணாச்சி
- சித்ரா ஷெனாய் - பாரதியின் அம்மாவும் அண்ணாச்சியின் இரண்டாவது மனைவியும்
- நளினி - அண்ணாச்சியின் முதல் மனைவி
- வி. எஸ். ராகவன் - சேத்
- ஆர். எஸ். சிவாஜி - டைரக்டர்
- கிரேன் மனோகர் - பாண்டியின் உதவியாளர்
- வாசு - - பாண்டியின் உதவியாளர்
- கௌதம் சுந்தர்ராஜன் - அண்ணாச்சியின் மகன்
- என்னத்த கண்ணையா
- மனோ - நாயுடு
- ஜி. சீனிவாசன் - காதர் பாய்
- கௌதமி வேம்புநாதன் - வீட்டு உரிமையாளராக (மாமி)
- பாஸ்கி - இன்ஸ்பெக்டர் வெங்கடேசன்
- விகாஸ் ரிஷி - அன்வரர்
- ஷோபனா
- கிருஷ்ணமூர்த்தி
- முத்துக்காளை
- பாவா லட்சுமணன் - பாண்டியின் உதவியாளராக
- வேல்முருகன் - கரடி
- சக்திவேல் - ஐயர்
- வெங்கல் ராவ் - லாரி டிரைவர்
- மரியம் சகாரியா - குத்தாட்டப் பாடல்
# நகரம் மறுபக்கம்

## ஒலிப்பதிவு

இந்த திரைப்படத்தில் மொத்தம் 6 பாடல்கள் ஆகும், அணைத்து பாடல்களையும் எழுதியவர் வைரமுத்து ஆவார். தமன் என்பவர் இசையமைத்துள்ளார். பாடல்கள் யாவும் திங்க் மியூசிக் என்ற நிறுவனம் வாயிலாக வெளியானது.
# நகரம் மறுபக்கம்

## வரவேற்பு

சுந்தர்.சி பாணியிலிருந்து வேறுபட்ட திரைப்படமாக அமைந்ததாகவும், பலத் திருப்பங்களை கொண்ட விறுவிறுப்பான காட்சிகளை கொண்டதாகவும், அங்கும் இங்கும் சில தவறுகள் இருந்தாலும் அருமையாக திரைப்படமாக இருந்ததாகவும் விமர்சனம் செய்யப்பட்டன. *Sify* wrote "It is engrossing and moves like a thriller, with rapid twists and turns leading to a stunning climax".
# வெ. இலட்சுமிபாய்

**வெங்கட்ராமன் இலட்சுமிபாய்** (*Venkatraman Lakshmibai*) என்பவர் ஓர் இந்தியக் கணிதவியலாளர் ஆவார். போசுட்டனிலுள்ள வடகிழக்குப் பல்கலைக் கழகத்தில் இவர் கணிதவியல் பேராசிரியராகப் பணியாற்றினார். இயற்கணிதக் குழுக்கள் மற்றும் பிரதிநிதித்துவக் கோட்பாடு குறித்த இயற்கணித வடிவியல் பிரிவில் இவர் ஆய்வுகள் மேற்கொண்டார் . குறிப்பாக இவற்றில் சுகூபெர்ட் வகைகள் மற்றும் கொடி வகைகள் உள்ளிட்டவை அடங்கும்.  
டாடா அடிப்படை ஆராய்ச்சி நிறுவனத்தில் இலட்சுமிபாய் 1976 ஆம் ஆண்டு சாரா பில்லேயுடன் சேர்ந்து தன்னுடைய முனைவர் பட்டத்தைப் பெற்றார் . அவர் சுகூபெர்ட் வகைகள் தனிக்கட்டுரையின் இணை ஆசிரியர் ஆவார் . மேலும், இவர் யசுட்டின் பிரௌனுடன் சேர்ந்து இரண்டு கொடி வகைகள் வகை தனிக் கட்டுரைகளுக்கு இணை ஆசிரியராக இருந்தார். வடிவியலிம் இரு திசைப்பயன் விளைவு , சேர்வியல் மற்றும் பிரதிநிதித்துவ கோட்பாடு, கிராசுமேனியன் வகை வடிவியல் மற்றும் பிரதிநிதித்துவம் –கோட்பாட்டு அம்சங்கள் என்பவை அவ்விரண்டு தனிக்கட்டுரைகளாகும் .
2012 ஆம் ஆண்டில் அமெரிக்க கணிதவியல் சங்கத்தின் தொடக்க உறுப்பினர்களில் ஒருவராக இலட்சுமிபாய் தேர்ந்தெடுக்கப்பட்டார் .
# எக்ஸ்-மென்

**எக்ஸ்-மென்** (*X-Men*) என்பது *மார்வெல் காமிக்ஸ்* என்ற அமெரிக்க வரைகதை நூலில் சூப்பர் ஹீரோ வகையான ஒரு கற்பனை பாத்திரக் குழுவைக் குறிக்கும். எழுத்தாளர் ஸ்டான் லீ மற்றும் கலைஞர்/ இணை எழுத்தாளர் ஜாக் கிர்பி ஆகிய இருவரும் இதை படைத்தனர் , செப்டம்பர் 1963 வாக்கில் "தி எக்ஸ்-மென்" #1 கதாபாத்திரங்களை வரைய  
ஆரம்பித்தனர். அவர்கள் மார்வெல் காமிக்ஸின் மிகவும் அங்கீகரிக்கப்பட்ட மற்றும் வெற்றிகரமான அறிவார்ந்த பண்புகளில் ஒன்றாக உள்ளனர், பின்னர் எக்ஸ் மென் தொலைக்காட்சி நிகழ்ச்சிகள், திரைப்படம், மற்றும் எக்ஸ்-மென் வீடியோ விளையாட்டுகள் ஆகியவை வெளி வந்தன.  
பெரும்பாலான எக்ஸ் மென் பாத்திரங்கள் மரபு பிறழ்ந்தவர்களாகவே படைக்கப்பட்டனர். எக்ஸ் ஜீன் மூலம் செயல்படுத்தப்படும் மனிதநேய திறன்களைக் கொண்டு பிறந்த மனிதர்களின் ஒரு பாத்திரவம். மனிதர்கள் மற்றும் மரபு பிறழ்ந்தவர்களுக்கிடையிலான சமாதானத்திற்கும் சமத்துவத்துக்கும் எக்ஸ் மென் தொடுக்கும் போராட்டமே இதில் பரவலாக உள்ளது. அவர்கள் பேராசிரியர் எக்ஸ் என்றும் அறியப்படும் சார்லஸ் சேவியர் மூலம் கட்டுப்படுத்தப் படுகின்றனர். சக்தி வாய்ந்த டெலிபதியின் மூலம் அவரால் அவர்களை மனதில் கட்டுப்படுத்தவும் அவர்களின் மனதை படிக்கவும் முடியும், அவர் காந்தப்புலங்களை கையாளவும் கட்டுப்படுத்தவும் திறன் கொண்ட ஒரு சக்திவாய்ந்த கழகம் மற்றும் மரபுபிறழ்ந்த சகோதரர்களின் தலைவர் ஆவார். மரபுபிறழ்ந்தவர்களுக்கும் மனிதர்களுக்கும் இடையிலான உறவைப் பற்றிய இருவேறு கருத்துக்களையும் தத்துவங்களையும் இருவரும் எதிர்க்கின்றனர். முன்னவர்களான மரபு பிறழ்ந்தவர்களுக்கும் மனிதர்களுக்கும் இடையே சமாதானத்திற்கும் புரிந்துணர்விற்கும் எதிராக செயல்படுபவர், பிந்தையவர்கள் மனிதர்களுக்கு அச்சுறுத்தலாகக் கருதுகின்றனர் மற்றும் அவர்களுக்கு எதிராக ஒரு ஆக்ரோஷ அணுகுமுறையை எடுத்துக்கொள்வதாக நம்புகின்றனர், எக்ஸ்-மெனுடன் அவ்வப்போது பணிபுரியும் வேலையை அவர் கண்டுபிடித்தார்கள்.  
பேராசிரியர் எக்ஸ் என்பவர் சேவியர் பள்ளிக்கூடத்தை நிறுவியவர் என்பது குறிப்பிடத்தக்கது இது நியூயார்கிலுள்ள சேலம் வடக்கு வெஸ்ட்ஸெஸ்டர் கவுண்டி மையத்திற்கு உலகெங்கிலும் இருந்து மரபு பிறழ்ந்தவர்களைத் திரட்டுகிறது, எக்ஸ் - மேன்சன் என்பது எக்ஸ் மென் பயிற்சி எடுக்கும் தளமாக உள்ளது. செப்டம்பர் 1963 இல் தோன்றிய எக்ஸ்-மேன் நிறுவனங்களில் அப்போதிருந்து, பல நாடுகளிலிருந்து பல மாறுபட்ட மரபு பிறழ்ந்தவர்களும், மாறுபட்ட பின்னணிகள் கொண்டவர்களும் எக்ஸ்-மென் உறுப்பினர்களாக இருந்தனர்.
# எக்ஸ்-மென்

## பின்னணி மற்றும் உருவாக்கம்

I1963 ஆம் ஆண்டில், "அமேசிங் பேண்டஸி" மற்றும் சிலந்தி மனிதன் ஆகியவற்றின் வெற்றியைத் தொடர்ந்து , மேலும் த ஹல்க், தோர், அயன் மேன், மற்றும் பென்ட்டாஸ்டிக் போர் , ஸ்டான் லீ போன்ற மற்றொரு சூப்பர் ஹீரோக்களை உருவாகினாலும், அவர்கள் எப்படி தங்கள் சக்திகளை பெற்றார்கள் என்பதை விளக்கவில்லை. 2004 ஆம் ஆண்டில் லீ நினைவு கூர்ந்தார்: "எல்லோரும் ஒரு கதிரியக்கத்தை, சிலந்தியை கவசமாக அல்லது ஒரு காமா கதிர் கொண்டு இருக்க முடியாது, நான் கோழைத்தனமான மரபு பிறழ்ந்தவர்களின் வழியை எடுத்துக் கொண்டேன். (மார்வெல் காமிக்ஸ்)
# புளியம்பட்டி, காமநாயக்கன் பாளையம்

**புளியம்பட்டி ஊராட்சி** (*Puliyampatti Gram Panchayat*), தமிழ்நாட்டின் திருப்பூர் மாவட்டத்தில் உள்ள காமநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, பல்லடம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4532 ஆகும். இவர்களில் பெண்கள் 2221 பேரும் ஆண்கள் 2311 பேரும் உள்ளனர்.
# புளியம்பட்டி, காமநாயக்கன் பாளையம்

## நிர்வாக அமைப்பு

- மாவட்டம் - திருப்பூர்
- வட்டம் - பல்லடம்
- உள்வட்டம் - காமநாயக்கன்பாளையம்
- ஊராட்சி - புளியம்பட்டி
- காவல் நிலையம் - காமநாயக்கன்பாளையம்
# புளியம்பட்டி, காமநாயக்கன் பாளையம்

## மக்கள் தொகை

2011ம் ஆண்டு மக்கள் தொகை கணக்கெடுப்பு படி இங்கு 2,098 பேர் வசிக்கின்றனர். இவற்றில் 53.03%பேர் ஆண்களும் 46.93% பேர் இருக்கிறார்கள்.6% பேர் 18 வயதினருக்கும் கீழ் உள்ளவர்கள் ஆவர்.
# புளியம்பட்டி, காமநாயக்கன் பாளையம்

## சிற்றூர்கள்

1. புளியம்பட்டி
1. ஆதி திராவிடர் காலணி வடக்கு
1. ஆதி திராவிடர் காலணி தெற்கு
1. திருமாண்ட கவுண்டன் பாளையம்
1. வேப்பங்குட்டை பாளையம்
# புளியம்பட்டி, காமநாயக்கன் பாளையம்

## போக்குவரத்து

பெரும்பாலும் போக்குவரத்து காமநாயக்கன்பாளையம் நகரை அணுக வேண்டும். இருப்பினும் புளியம்பட்டியில் இருந்து காமநாயக்கன் பாளையம், திருப்பூர்,பல்லடம்,மல்லேகவுண்டன் பாளையம்,கரடிவாவி,காரணம் பேட்டை ஆகிய பகுதிகளுக்கு காமநாயக்கன் பாளையம் நகரில் இருந்து பேருந்து வசதி செய்யப்பட்டுள்ளது. இந்த புளியம்பட்டி காமநாயக்கன்பாளையம் காவல் நிலைய எல்லைக்குள் இருக்கிறது.
# புளியம்பட்டி, காமநாயக்கன் பாளையம்

## தொழில் வளம்

1. பெரும்பாலும் இந்த ஊராட்சியில் கோழிப்பண்ணைகள் அதிகம் காணப்படுகிறது.2018 மாநில கால்நடை கணக்கெடுப்பில் மொத்தம் 4,26,500 கோழிகள் வளர்ப்பில் உள்ளது. இது பல்லடம் கறிக்கோழி விலை நிர்ணயிக்கப் படுகிறது.
1. பின் வறுமை கோட்டிற்கு கீழ் உள்ளவர்கள் கூலி வேலைக்கு செல்கின்றனர்.
1. பெரும்பாலும் நாயக்கர் வம்சங்கள் அதிகமாக காணலாம்.
1. கால்நடை வளர்ப்பில் முக்கியப் பங்கு வகிக்கிறது.
# என் பொண்டாட்டி நல்லவ

**என் பொண்டாட்டி நல்லவ** (***En Pondatti Nallava***) என்பது செந்தில்நாதன் இயக்கத்தில், 1995 ஆம் ஆண்டு வெளிவந்த இந்தியத் தமிழ்த் திரைப்படமாகும். நெப்போலியன், குஷ்பூ, செந்தில், வடிவேலு (நடிகர்), சனகராஜ், மஹிந்திரா, கோவை சரளா மற்றும் பலர் நடித்துள்ளனர். எஸ். கிரி தயாரிப்பில், தேவா இசை அமைப்பில் 14 ஏப்ரல் 1995 ஆம் தேதி வெளியானது.
# என் பொண்டாட்டி நல்லவ

## நடிகர்கள்

நெப்போலியன், குஷ்பூ, செந்தில், வடிவேலு, ஜனகராஜ், மஹிந்திரா, கோவை சரளா, சத்யப்ரியா, ஆர்த்தி, அஜய் ரத்னம், கே. எஸ். ஜெயலட்சுமி, ரவிராஜ், மகாநதி ஷங்கர், அசோகன், ஷண்முகசுந்தரம், கிங் காங், டைபிஸ்ட் கோபு, வெள்ளை சுப்பையா, குள்ளமணி, கருப்பு சுப்பையா, திடீர் கன்னையா, மஹேந்திரன்.
# என் பொண்டாட்டி நல்லவ

## கதைச்சுருக்கம்

ராதிகா (குஷ்பூ), ரேஷன் கடை ஒன்றை மிகவும் நேர்மையாக நடத்தி வருகிறார். பின்னர் ஒரு கிராமத்திற்கு பணி மாற்றம் செய்யப்படுகிறார். 5 ஆண்டுகள் சிறை தண்டனையை நிறைவு செய்து ஊரினுள் ராஜப்பா (நெப்போலியன்) வரும்வரை அனைத்தும் நன்றாக நடந்தது. கள்ள சாராயம் விற்பதில் பெயர்போன ராஜாப்பாவை மீண்டும் சிறைக்கு அனுப்ப நினைத்தார் கிராம போலீஸ் அதிகாரி (அஜய் ரத்னம்).  
அவ்வாறாக ஒரு நாள், ராதிகாவுடன் பாலியல் வன்புணர்வு கொள்கிறான் ராஜப்பா. ஆனால், ராஜப்பவை நல்லவனாக மாற்றி காட்டுவதாக சவால் விடுகிறாள் ராதிகா. பின்னர், ராதிகா கர்ப்பமாகி, அவளுக்கு ஒரு பெண் குழந்தை பிறக்கிறது. ராஜப்பாவின் தாயின் பெயர் சிவகாமி. அந்த பெயரை அக்குழந்தைக்கு வைக்கிறாள் ராதிகா. அதை கண்டு அதிர்ந்து போன ராஜப்பாவிற்கு கடந்த காலத்தை கூறுகிறாள் ராதிகா.  
ராஜப்பாவை நல்லவனாக மாற்ற முடிந்ததா என்பதே மீதிக் கதையாகும்.
# என் பொண்டாட்டி நல்லவ

## ஒலிப்பதிவு

ஆறு பாடல்களை கொண்ட ஒலித்தொகுப்பு 1995 ஆம் ஆண்டு வெளியானது. இப்படத்தின் இசை அமைப்பாளர் தேவா ஆவார். புலமைப்பித்தன் மற்றும் முத்துலிங்கம் பாடல் ஆசிரியர்கள் ஆவர்.
# உயிரே உனக்காக (திரைப்படம்)

**உயிரே உனக்காக** (*Uyire Unakkaga*) 1986 ஆம் ஆண்டு மோகன் மற்றும் நதியா நடிப்பில், கே. ரங்கராஜன் இயக்கத்தில், இலட்சுமிகாந்த்-பியாரேலால் இசையில் வெளியான தமிழ்த் திரைப்படமாகும்.
# உயிரே உனக்காக (திரைப்படம்)

## கதைச்சுருக்கம்

ஜெய்நகர் அரசகுடும்பத்தின் வழிவந்த ராஜா விஜயரகுநாத பூபதியின் (விஜயகுமார்) ஒரே மகள் விஜயநிர்மலாதேவி (நதியா). பூபதி இரண்டாவதாக ஆஷா தேவியைத் (சங்கீதா) திருமணம் செய்துகொள்கிறார். கல்லூரிப் படிப்பை முடித்துத் தன் மாளிகைக்குத் திரும்பும் விஜயநிர்மலாதேவி தன் தந்தை மற்றொரு திருமணம் செய்துகொண்டதைக் கண்டு அதிர்ச்சியடைகிறாள். தந்தை மற்றும் சித்தியிடமிருந்து அவள் அந்நியமாக உணர்கிறாள். அன்பில்லாத அந்த மாளிகையிலிருந்து யாரிடமும் சொல்லாமல் வெளியேறுகிறாள். நேராக கன்னியாகுமரிக்கு செல்கிறாள். தன் மகள் வீட்டைவிட்டு சென்றதை அறியும் பூபதி ஆத்திரப்படுகிறார். ஊரார் இதை அறிந்தால் தனக்கு அவமானம் என்றெண்ணி செய்தித்தாளில் அறிவிப்பு தருவதையும், காவல்துறையில் புகாரளிப்பதையும் தவிர்க்கிறார். தன் மகளைத் தேடி அனைத்து இடங்களுக்கும் ஆட்களை அனுப்புகிறார்.  
கன்னியாகுமரியில் சுற்றுலா வழிகாட்டியாக பணிபுரிபவன் பாலமுரளி (பாலு) (மோகன்). அவன் தன் தாய் அபிராமி (சுஜாதா), அபிராமியின் அண்ணன் முருகேசன் (மீசை முருகேசன்) மற்றும் இரு சகோதரிகளோடு வசிக்கிறான். டெல்லியில் வசிக்கும் அபிராமியின் மற்றொரு அண்ணனும், முருகேசனின் தம்பியுமான கதிரேசன் (வி. கோபாலகிருஷ்ணன்) அவர் மகள் உமாவை கன்னியாகுமரிக்கு அனுப்புவதாக கடிதம் எழுதியிருந்தால் உமாவை அழைத்துச் செல்வதற்காக பேருந்து நிலையத்தில் காத்திருக்கிறான் பாலு. அவன் உமாவை பார்த்ததில்லை. அப்போது அங்குவரும் விஜயநிர்மலாதேவியை உமா என்று நினைத்து பேசுகிறான். பாதுகாப்பாக எங்கு தங்குவது என்ற குழப்பத்தில் இருக்கும் விஜயநிர்மலாதேவியும் தான் யார் என்பதை மறைத்து, தன்னை உமா என்றே பாலு முதலில் அழைத்ததால், தான்தான் அவன்தேடி வந்த உமா என்று சொல்லி அவனுடன் வீட்டுக்குச் செல்கிறாள். வீட்டில் உள்ள அனைவரும் அவள்தான் உமா என்று நம்புகின்றனர். அவர்களுடைய குடும்பத்தில் ஒருத்தியாக மாறுகிறாள். கதிரேசன் தன் மகள் உமாவிற்கு கன்னியாகுமரி வர விருப்பமில்லை என்று எழுதும் கடிதம் விஜயநிர்மலாதேவியிடம் கிடைக்கிறது. அதை அவள் மற்றவர்களிடம் மறைத்துவிடுகிறாள். பாலு அவளைத் தன் மாமன் மகள் என்று நினைத்துக் காதலிக்கிறான். அவளும் பாலுவை உண்மையாகக் காதலிக்கத் தொடங்குகிறாள். இருவருக்கும் திருமணம் செய்ய அபிராமி மற்றும் முருகேசன் விரும்புகின்றனர்.  
அப்போது டெல்லியிலிருந்து கதிரேசன் தன் மகள் உமாவின் திருமணத்தைப் பற்றி தெரிவிப்பதற்காக வருகிறார். அதன்பிறகே இங்கு இருப்பது உமா இல்லை என்ற உண்மை அனைவருக்கும் தெரிகிறது. அப்போது தான் யார் என்ற உண்மையைத் தெரிவிக்கிறாள். அனைவரிடமும் மன்னிப்புக் கேட்டு வீட்டைவிட்டுச் செல்ல எத்தனிக்கும் விஜயநிர்மலாதேவியைத் தடுத்து அவள் விரும்பும்வரை அங்கேயே தங்கிக்கொள்ள அபிராமி அனுமதிக்கிறாள். அவள் மீது முதலில் கோபப்படும் பாலு பின் சமாதானமாக, அவர்கள் காதல் தொடர்கிறது. அவளை எங்கு தேடியும் கிடைக்காததால் காவல்துறையில் புகாரளிக்கிறார் பூபதி. செய்தித்தாளில் அறிவிப்பும் கொடுக்கிறார். திடீரென்று மாரடைப்பு ஏற்பட்டு மருத்துவமனையில் அனுமதிக்கப்படும் அபிராமிக்கு இதய அறுவை சிகிச்சை செய்ய பணம் தேவைப்படுகிறது. பணம் திரட்ட அவர்கள் படும் சிரமத்தைக் காணும் விஜயநிர்மலாதேவி தன் தந்தைக்கு தொலைபேசி மூலம் தான் இருக்கும் இடத்தைத் தெரிவிக்கிறாள். அவளை அழைத்துச்செல்ல வரும் தந்தையிடம் அபிராமியின் மருத்துவத்திற்கு உதவவேண்டும் என்ற நிபந்தனை விதிக்கிறாள். அவரும் தன் மகளுக்காக உதவுகிறார். இறுதியில் தன் மகளைப் புரிந்துகொள்ளும் பூபதி, பாலு - விஜயநிர்மலாதேவி காதலுக்கு சம்மதம் தெரிவித்து அவளை அங்கேயே விட்டுச்செல்கிறார்.
# உயிரே உனக்காக (திரைப்படம்)

## நடிகர்கள்

- மோகன் - பாலமுரளி (பாலு)
- நதியா - விஜயநிர்மலாதேவி (உமா)
- சுஜாதா - அபிராமி
- விஜயகுமார் - ராஜா விஜரகுநாத பூபதி
- மீசை முருகேசன் - முருகேசன்
- வி. கோபாலகிருஷ்ணன் - கதிரேசன்
- செந்தில் - செருப்பு தைப்பவர்
- கோவை சரளா
- சார்லி - பேருந்து நடத்துனர்
- தியாகு
- சங்கீதா - ஆஷாதேவி
- சின்னி ஜெயந்த்
- ஏ. ஆர். எஸ்.
- பேபி மீனா - சிறுவயது விஜயநிர்மலாதேவி
- பேபி பிரியதர்சினி - காஞ்சனா
- டிங்கு - ராமு
# உயிரே உனக்காக (திரைப்படம்)

## பாடல்கள்

இத்திரைப்படத்திற்கு இலட்சுமிகாந்த்-பியாரேலால் இசையமைத்திருந்தனர்..  
| 1 | பன்னீரில் நனைந்த | எஸ். ஜானகி | வாலி | 06:52 |  |
| --- | --- | --- | --- | --- | --- |
| 2 | தேனூறும் ராகம் - 1 | எஸ். ஜானகி | வைரமுத்து | 05:33 |  |
| 3 | ஓடோடி விளையாடு | எஸ். பி. பாலசுப்பிரமணியம், எஸ். ஜானகி, தினேஷ் பாபு, பொன்னுசாமி, பத்மா | எம். ஜி. வல்லபன் | 05:14 |  |
| 4 | தேனூறும் ராகம் - 2 | எஸ். ஜானகி | வைரமுத்து | 01:12 |  |
| 5 | பல்லவி இல்லாமல் - 1 | எஸ். பி. பாலசுப்பிரமணியம் | வைரமுத்து | 02:54 |  |
| 6 | ஐ வாண்ட் டு பீ எ பிக்மேன் | எஸ். பி. பாலசுப்பிரமணியம், எஸ். ஜானகி | வாலி | 06:53 |  |
| 7 | கவிதைகள் விரியும் | எஸ். பி. பாலசுப்பிரமணியம், எஸ். ஜானகி | எம். ஜி. வல்லபன் | 05:53 |  |
| 8 | கையாலே உன்னை | எஸ். பி. பாலசுப்பிரமணியம், எஸ். ஜானகி | முத்துலிங்கம் | 04:36 |  |
| 9 | பல்லவி இல்லாமல் - 2 | எஸ். பி. பாலசுப்பிரமணியம், எஸ். ஜானகி | வைரமுத்து | 02:18 | } |
# சலீம் (2014 திரைப்படம்)

**சலீம் (*Salim*)** என். வி. நிர்மல் குமார் இயக்கத்தில், 2014 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். விஜய் ஆண்டனி, அக்ஷா, பேரம்ஜி அமரன் மற்றும் பலர் நடித்துள்ளனர். ஆர். கே. சுரேஷ், எம். எஸ். சரவணன், பாத்திமா விஜய் ஆண்டனி தயாரிப்பில், விஜய் ஆண்டனி இசை அமைப்பில், 29 ஆகஸ்ட் 2014 ஆம் தேதி வெளியானது. 2012 ஆம் ஆண்டு வெளியான *நான்* என்ற படத்தின் இரண்டாம் பாகமாகும்.
# சலீம் (2014 திரைப்படம்)

## நடிகர்கள்

விஜய் ஆண்டனி, அக்ஷா, ஆர். என். ஆர். மனோகர், ஸ்வாமிநாதன், அருளதாஸ், சந்திரமௌலி, சுஷ்மிதா, பிரேம்ஜி அமரன், ப்ரியா அஸ்மிதா.
# சலீம் (2014 திரைப்படம்)

## கதைச்சுருக்கம்

சலீம் ஒரு நியாமான கருணை குணம் கொண்ட மருத்துவர். ஏழ்மையானவர்களிடம் பணம் வாங்க மாட்டார். அவரின் திறைமையைக் கண்டு உடன் பணிபுரிவோர் பொறாமை கொள்கின்றனர். சலீமிற்கும் நிஷாவிற்கும் பழக்கம் ஏற்பட்டு, இருவரும் காதல் செய்கின்றனர். சலீம் மிகவும் வேலையில் கவனம் செலுத்துவதால், நிஷாவுடன் அவ்வளவாக நேரம் செலுத்த முடியாததால் கோபம் கொள்கிறாள் நிஷா.  
பணம் வாங்காமல் சிகிச்சை செய்வதை கண்டிக்கார் மருத்துவமனை மேலாளர். அவர் ஏற்பாடு செய்யும் விருந்தில் கலந்துகொண்டு, அது பிடிக்காமல் போக அங்கே சண்டையிட்டு வெளியே வரும் சலீமிற்கு ஒரு காவல் அதிகாரியுடன் மோதல் ஏற்படுகிறது. அங்கிருந்து தப்பித்து, ஒரு விடுதிக்கு செல்லும் சலீம், 4 தீயவர்களிடமிருந்து ஒரு பெண்ணை காப்பாற்றுகிறார். அந்த நான்கு பேர்களில் ஒருவன் மந்திரியின் மகன் என்பதால் பிரச்சனை பெரியதாகிறது. பின்னர், அந்த சூழிநிலைகளை சமாளித்து எவ்வாறு சலீம் தப்பித்தார் என்பதே மீதிக் கதையாகும்.
# சலீம் (2014 திரைப்படம்)

## ஒலிப்பதிவு

இந்தத் திரைப்படத்தின் இசையை அமைத்தவர் விஜய் ஆண்டனி ஆவார். அண்ணாமலை, கானா பாலா ஆகியோர் பாடல்களை எழுதினர். ஐந்து பாடல்களை கொண்ட ஒலித்தொகுப்பு, 5 ஜூன் 2014 ஆம் தேதி வெளியானது. பாடல்தொகுப்பிற்கு ஐந்திற்கு இரண்டு மதிப்பெண்கள் வழங்கப்பட்டது.
# சலீம் (2014 திரைப்படம்)

## ஒலிப்பதிவு

### பாடல்கள் பட்டியல்

1. பிரேயர்
1. உன்னை கண்ட நாள் முதல்
1. சிவ சம்போ
1. மஸ்காரா போட்டு
1. உலகம் நீ
# சலீம் (2014 திரைப்படம்)

## வெளியீடு

29 ஆகஸ்ட் 2014 ஆம் தேதி, இந்திய அளவில் சுமாராக 400 திரைகளில் வெளியிடப்பட்டது. கோபுரம் பிலிம்ஸ் மற்றும் ஸ்ரீ ப்ரொடக்க்ஷன்ஸ் இப்படத்தை இந்தியாவில் விநியோகம் செய்தன. சுவரா நெட்ஒர்க்ஸ் வாயிலாக வெளிநாடுகளில் 50 திரைகளில் இப்படம் வெளியிடப்பட்டது.
# சலீம் (2014 திரைப்படம்)

## வரவேற்பு

சிறந்த கதையாக இல்லாவிட்டாலும், விறுவிறுப்பான திரைக்கதையையும், பலத் திருப்பங்களும் நிறைந்த கதை களமும் கொண்ட திரைப்படம் என்ற விமர்சனத்தைப் பெற்றது.
# சலீம் (2014 திரைப்படம்)

## வெளி-இணைப்புகள்

- https://www.imdb.com/title/tt3824432/
- https://www.youtube.com/watch?v=AAySneF6sbw
- https://www.youtube.com/watch?v=vuYfgo-D5H8
# சத்ய சரண் லா

**சத்ய சரண் லா** (*Satya Churn Law*) நன்கறியப்பட்ட ஓர் இயற்கை ஆர்வலர் ஆவார். சத்ய சூர்ண் லா என்ற பெயராலும் இவர் அறியப்படுகிறார். கல்கத்தாவில் வாழ்ந்த அறிவார்ந்த தன்னார்வ இயற்பியல் அறிஞர் மற்றும் கல்விமான் என்று பல பெருமைகள் இவருக்கு உண்டு .1984 ஆம் ஆண்டு டிசம்பர் 11 அன்று சத்ய சரண் லா காலமானார். இந்தியப் புள்ளியல் கழகத்தின் பொருளாளராக சிறிது காலம் பணியாற்றினார். இலண்டன் விலங்கியல் கழகத்தின் கௌரவ உறுப்பினர் மற்றும் பிரித்தானிய பறவையியலாளர்கள் சங்கத்தின் ஓர் உறுப்பினர் என்ற பெருமைகளும் இவருக்கு உண்டு. 1937 ஆம் ஆண்டில் நீரத் சந்திர சவுத்ரி இவரிடம் இலக்கிய உதவியாளராக இருந்தார் .
# ஐசக் டேவிட் கெகிம்கர்

**ஐசக் டேவிட் கெகிம்கர்** (*Isaac David Kehimkar*) நன்கறியப்பட்ட ஓர் இயற்கை ஆர்வலர் ஆவார். ஒரு புகைப்படக் கலைஞர், பத்திரிகையாளர் மற்றும் ஆசிரியர் என்று பலவாறாக இவர் அறியப்படுகிறார் . இந்தியாவின் வண்ணத்துப்பூச்சி மனிதர் என்ற அடைப்பெயரும் இவருக்கு உண்டு . இந்திய வண்ணத்துப் பூச்சிகள் என்ற புத்தகம் உள்ளிட்ட பல புத்தகங்களை இவர் எழுதியிருக்கிறார். மும்பை இயற்கை வரலாற்றுச் சங்கம் இந்நூலை வெளியிட்டது.
# தமிழ் மாநில முஸ்லிம் லீக்

**தமிழ் மாநில முஸ்லிம் லீக்** (*Tamil Maanila Muslim League*) தமிழகத்திலுள்ள ஒரு இஸ்லாமிய அரசியல் கட்சியாகும்.
# தமிழ் மாநில முஸ்லிம் லீக்

## தலைவர்கள்

இக்கட்சியின் தலைவர் ஷேக் தாவூத் ஆவார். இவர் 2016 சட்டப்பேரவைத் தேர்தலில் கடையநல்லூர் தொகுதியில் அதிமுக கூட்டணியில் போட்டியிட்டு இந்திய யூனியன் முஸ்லிம் லீக் கட்சி வேட்பாளிடம் தோல்வி அடைந்தார்.
# தமிழ் மாநில முஸ்லிம் லீக்

## அரசியல்

இக்கட்சி தொடங்கப்பட்ட காலம் முதல் அதிமுக ஆதரவு நிலைப்பாட்டில் இருந்துள்ளது. சில காலம் அமமுக கட்சியை ஆதரித்து வந்தாலும் 2019 ஆண்டு நாடாளுமன்றத் தேர்தலில் அதிமுகவை ஆதரிக்கிறது.
# சாரண்டப்பள்ளி

**சாரண்டப்பள்ளி** ( Sarandapalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# சாரண்டப்பள்ளி

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 67 கிலோமீட்டர் தொலைவிலும், தளியில் இருந்து 2 கிலோமீட்டர் தொலைவும், மாநிலத் தலைநகரான சென்னையில் இருந்து 331 கிலோமீட்டர் தொலைவிலும் உள்ளது.
# களக்குடி ஓமாட்சி காளியம்மன்

**களக்குடி ஓமாட்சி காளியம்மன்** என்பது இராமநாதபுரம் மாவட்டத்தில் உள்ள திரு உத்திரகோசமங்கை<nowiki/>க்கு அருகில் உள்ள களக்குடி என்ற கிராமத்தில் அமைந்திருக்கும் காவல் தெய்வம் ஆகும்.
# களக்குடி ஓமாட்சி காளியம்மன்

## **அம்மனின் வேறுபெயர்கள்**

- ஸ்ரீ ஓமாட்சி காளியம்மன்
- காளியாத்தாள்
- காளியம்மன்
- 16 பிள்ளை காரி
- எல்லை காரி
# களக்குடி ஓமாட்சி காளியம்மன்

## வரலாறு

காளியம்மாள் என்பவள் தனது தோழிகளுடன் சுற்று பயணமாக திரு உத்திரகோசமங்கை கோவிலான மங்களநாதர் ஆலயத்திற்கு வந்து இருந்தனர் அப்பொழுது காளியம்மாள் களக்குடி என்ற கிராமத்தின் விவசாய நிலங்களை கண்டு பிரமித்து போனால், இதை கண்டதும் இயற்கை சூழ்நிலையை விட்டு போக மனம் இல்லை. இந்த இடத்திலே இருந்துவிட வேண்டும் என்று எண்ணினால் ஆனாலும் கூட வந்த தோழிகளோ இதற்கு மறுப்பு தெரிவிக்க, சரி என்று காளியம்மாளும் மனம் மாரிகொண்டால், அங்கு இருந்து தோழிகளோடு செல்ல நினைக்கும்போது ஒரு அரக்கன் தனது சக தோழிகளை கொன்றுவிட பின்பு காளியம்மாள் கோவம் கொண்டு சக பூமியையும் ஒரு குளிக்கி அழியுமாறு சாபம் விட போனால் அப்பொழுது மாணிக்கவாசகர் காளியம்மனின் சாபம் நாயமானதுதான், ஆனால் அதற்காக அந்த அரக்கனை மட்டும் தும்சம் செய், இங்கு வாழும் குழந்தைகளையும் சேர்த்து பழி வங்கதே என்று கூறி 16 குழந்தைகளையும் காண்பித்தார், இக்குழந்தைகளை கண்டவுடன் காளியம்மாள் மனம் சாந்தியடைந்து அரக்கனை தனது கால் அடியில் நசுக்கு அந்த 16 குழந்தைகளையும் தன் குழந்தைகளாக எண்ணி அங்கயே சிலையாக உருவெடுத்தால். இன்று அளவும் ஆற்று படிகையின் மேல் வளம் வருகிறாள் காளியம்மன். அதுமற்றும் இன்றி விவசாயங்கள் செழித்து ஓங்க இக்காளியம்மனை வணங்கி முடித்த பிறகே விதை விதைப்பார்கள் இப்பகுதி கிராம மக்கள்.
# களக்குடி ஓமாட்சி காளியம்மன்

## புராண வரலாறு

சிவபெருமானும் உமாதேவியும் தங்களது ரிஷப வாகனத்தில் ஆகாய மார்க்காக பறந்து தங்களது ஊரான உத்தரகோசமங்கை திருத்தலத்துக்கு வந்து சேர்ந்தார்கள். தென்னாட்டை சுற்றிப்பார்த்த நிகழ்ச்சிகளைப் பற்றி மகிழ்ச்சியாக உரையாடிக் கொண்டிருந்தனர். அப்போது உமாதேவி விளையாட்டாக சிவபெருமானின் கண்களைப் பொத்தினார். இதனால் தென்னாடு இருண்டு போனது.  
தென்னாட்டில் உள்ள அனைத்து உயிரினங்களும் கண்தெரியாமல் இருப்பிடம் இன்றி, உணவின்றி, பசியும் பட்டினியாக கிடக்க நேரிட்டது. இதனால் கோபம் கொண்ட சிவபெருமான் தன் மனைவி என்றும் பாராமல் பார்வதி தேவியை கருப்பு நிற ஓமாட்சி காளியாக போ என்று சாபமிடுகின்றார். சிவபெருமான் தன்னை சாபத்துக்கு உள்ளாக்கியதை அறிந்த பார்வதி தன் விசுவரூபத்தைக் காட்டி கோபம் கொண்டு சிவபெருமானை உத்திரகோச மங்கை திருத்தலத்தில் நடனச்சாலையில் நடனமாட போட்டிக்கு அழைத்தாள்.  
இந்த நடனப்போட்டியில் நான் தோற்றால் காளியாகப் போக சம்மதிக்கிறேன் என்றாள். இதையடுத்து சிவனும், பார்வதியும் உத்தரகோச மங்கை திருத்தலத்தில் உள்ள நாட்டிய சாலையில் நடன போட்டியைத் தொடங்கினார்கள். நடனப்போட்டி மிகவும் விறுவிறுப்பாக நடந்தது. இந்த போட்டி நடனத்துக்கு திருமால், பிரம்மன், இந்திரன் முதலியோர் தீர்ப்பு கூறும் நடுவர்களாக இருந்தார்கள். சிவன், பார்வதி நடனத்தை கண்டுகளிப்பதற்கு வேண்டி சொர்க்கலோக வாசிகளும், பூலோகவாசிகளும் மற்றும் உயிரினங்களும் கூட்டம் கூட்டமாக உத்தரகோசமங்கைத் திருத்தலத்தில் கூடினார்கள்.
# களக்குடி ஓமாட்சி காளியம்மன்

## வழிபாடு முறைகள்

- தாமரை பூ சாத்தி வழிபட்டால் சகல செல்வங்களும் பெருகும்.
- தொட்டில் கட்டி வழிபட்டால் குழந்தை இல்லாதவர்க்கு குழந்தை பிறக்கும்.
- தீச்சட்டி, பால்குடம், வேல் போன்றவற்று எடுத்து வழிபட்டால் மன நிம்மதி பெருகும்.
- காளியம்மனை நினைத்து ஏழை எளிய மக்களுக்கு அன்னதானம் வழங்கினால் பதவி உயர்வு கிடைக்கும்.
- எலுமிச்சை மாலை அணிவித்து செவ்வாய் வெள்ளி விளக்கு ஏற்றி வந்தால் திருமண வரம் கிடைக்கும்.
# களக்குடி ஓமாட்சி காளியம்மன்

## ஆலயத்தின் சிறப்பு

- பல ஆண்டுகள் பழமை வாய்ந்த சிலை உருவம்.
- அம்மனின் முன்பே அரக்கனும், இடது புறம் ராகாச்சி அம்மன் சிலையும் அமைந்துள்ளது.
- நீர் நிலைகளுக்கு நடுவே அமைந்துள்ளது.
- மாணிக்கவாசகர் அவர்களால் திருவாசகத்தில் பாட பெற்ற ஒரு தளம் என்பது குறிப்பிட தக்கது.
# களக்குடி ஓமாட்சி காளியம்மன்

## ஆலயத்தின் சிறப்பு

### ஆலயத்திற்கு செல்லும் வழி

இராமநாதபுரத்தில் இருந்து முதுகலதூர் உத்திரகோமங்கை செல்லும் பேருந்தில் ஏறி களக்குடி என்று பயண சீட்டு வாங்கினால் கோவிலின் சன்னதி போகும் வழியிலே பேருந்து இறக்கி விடும்.  
- இராமநாதபுரதில் இருந்து 15 கிலோமீட்டர் தொலைவிலும்
- உத்திரகோசமங்கையில் இருந்து 2 கிலோமீட்டர் தொலைவிலும்
- மதுரையில் இருந்து 100 கிலோமீட்டர் தொலைவிலும்
- பரமக்குடி<nowiki/>யில் இருந்து 20 கிலோமீட்டர் தொலைவிலும்
- தூத்துக்குடியில் இருந்து 99 கிலோமீட்டர் தொலைவிலும் அமைந்து உள்ளது.
# மிகிர் பேரான் பேனர்சி

**மிகிர் பேரான் பேனர்சி** (*Mihir Baran Banerjee*) என்பவர் ஓர் இந்தியக் கணிதவியலாளர் ஆவார். இவர் 1943 ஆம் ஆண்டு மார்ச் மாதம் 29 அன்று பிறந்தார். நீரியக்கவியல் மற்றும் நீர்காந்த நிலைப்புத்தன்மை ஆகிய பிரிவுகளில் நிபுணத்தன்மை பெற்றவராக இருந்தார்.
1988 ஆம் ஆண்டு அறிவியல் மற்றும் தொழில்நுட்பத்திற்காக வழங்கப்படும் மிக உயர்ந்த விருதான சாந்தி சுவரூப் பட்நாகர் பரிசு இவருக்கு வழங்கப்பட்டது .
# முதுமை

யின் பிச்சிலெமுவில் 95 வயதான ஒரு முதியவர்]]  
**முதுமை** (Old age) என்பது மனிதர்களின் ஆயுட்காலம் நெருங்கி வருவதை அல்லது அடையக்கூடிய காலத்தைக் குறிக்கிறது இதனால் மனிதனின் முடிவு என்பது வாழ்க்கை வட்டம் என் அறிய முடிகிறது. பொதுவாக "வயதானவர்கள்" , "முதியவர்கள்" (உலகளாவிய பயன்பாடு), "மூத்தவர்கள்" (அமெரிக்க பயன்பாடு) , "மூத்த குடிமக்கள்" , (பிரித்தானிய மற்றும் அமெரிக்கன் பயன்பாடு) , "வயது வந்தவர்கள்" (சமூகம்), மற்றும் "மூப்பர்கள்" (பல கலாச்சாரங்களில் - பழங்குடி மக்களின் கலாச்சாரங்கள் உட்பட) என்றெல்லாம் இவர்களை அழைப்பதுண்டு  
"முதியவர்கள்" பெரும்பாலும் குறைவான மீளுருவாக்கம் திறன்களை கொண்டிருக்கிறார்கள் , இளையவர்களை விட காயங்கள் மற்றும் நோய்களால் மிகவும் பாதிக்கப்படுகின்றனர், கரிம செயல்முறைகள் முதுமையடைதல் என்பது உயிரியல் முதிர்ச்சி என்று அழைக்கப்படுகிறது, முதுமையடைதல் மருத்துவ ஆய்வுகளின்படி மரபியல் ஆகும், வயதானவர்களைத் தொந்தரவு செய்யும் நோய்களின் ஆய்வு, "மூப்பியல் மருத்துவம்" என அழைக்கப்படுகிறது அவர்கள் பணி ஓய்வு, தனிமையுணர்வு, தலைமுறை இடைவெளி போன்ற பல சமூகப் பிரச்சனைகளைச் சந்திக்கின்றனர்.  
வயதானவர்கள் நிறைய நோய் அறிகுறிகளுடன் உள்ளனர். உதாரணமாக, சுகாதாரத்திற்கு ஆரோக்கியமான எலும்புகள் முக்கியமானவை. வயதான காலத்தில், நமது உடல் பழைய எலும்பு திசுக்களை உறிஞ்சத் தொடங்கி புதிய எலும்பு திசுக்களை உருவாக்கும் , அதே சமயம், எலும்புகள் மெல்லியதாகவும், பலவீனமாகவும் இருக்கும் , இது எலும்புப்புரை எனப்படும் ஒரு நிலையை உண்டாக்குகுகிறது. இதனால் எலும்புகள் மிகவும் பலவீனமாகின்றன, கீழே விழும்போது எளிதில் உடையலாம் அல்லது அன்றாட இயக்கங்களின் போது கூட எளிதில் உடையலாம். எலும்புப்புரை காரணமாக ஒவ்வொரு ஆண்டும் 1.5 மில்லியனுக்கும் அதிகமான எலும்பு முறிவுகள் ஏற்படுகின்றன.  
வயது முதிர்வு என்பது ஒரு திட்டவட்டமான உயிரியல் நிலை அல்ல, ஏனெனில் "வயதானவர்கள்" எனக் குறிப்பிடப்படுவது காலவரிசை வயது பண்பாடு மற்றும் வரலாற்று ரீதியாக மாறுபடுகிறது. 2011 ல், ஐக்கிய நாடுகள் அவை மனித உரிமைகள் மாநாட்டில் குறிப்பாக முதியவர்களைப் பாதுகாக்கும் முறையை முன்வைத்தது.
# முதுமை

## வரையறைகள்

வயதாவது என்ற வரையறைகள் அதிகாரப்பூர்வ வரையறைகள், துணை குழு வரையறைகள் மற்றும் நான்கு பரிமாணங்களை பின்வருமாறு உள்ளடக்கியது.
# முதுமை

## வரையறைகள்

### அதிகாரப்பூர்வ வரையறைகள்

வயதாவது என்பது "வாழ்க்கையின் பிற்பகுதி, இளைஞர்களுக்கும் நடுத்தர வயதிற்கும் அடுத்த காலம், வழக்கமான சரிவுடன் வாழ்வது" என்பதாகும். வயது முதிர்வு என்பதை உலகளவில் வரையறுக்க முடியாது, ஏனென்றால் இது சூழலுக்கு ஏற்ப வேறுபடுகிறது. ஐக்கிய நாடுகள் சபையில் 65+ ஆண்டுகள் பொதுவாக வயது முதிர்ந்தவராக குறிப்பிடப்படலாம் என்று ஒப்புக் கொண்டுள்ளது. இது வயது முதிர்விற்கான ஒரு சர்வதேச வரையறையின் முதல் முயற்சியாகும். இருப்பினும், ஆப்பிரிக்காவில் வயதான ஆய்வுக்கு, உலக சுகாதார அமைப்பு (WHO) 55 வயதை வயது முதிர்வு என்கிறது.  
மிகவும் வளர்ந்த மேற்கு நாடுகள் 60 வயதில் 65 வயதை வயது மூத்தவர்கள் என்ற கருத்தைத் தக்கவைக்கின்றன. 60-65 வயதுடையவர்கள் பொதுவாக மூத்த சமூக வேலைத்திட்டத்திற்கு தகுதி பெறுகிறார்கள் இருப்பினும், பல்வேறு நாடுகளும் சமூகங்களும் வயது முதிர்வை 40 ஆம் ஆண்டுகள் முதல் 70 ஆம் ஆண்டுகள் வரை எனக் கருதுகின்றன. வளர்ந்த நாடுகளில் ஆயுட்காலம் 80 வயதிற்கு மேலாக உயர்ந்துள்ளது என்பதால் வயது முதிர்ச்சி பற்றிய வரையறைகள் மாறின. அக்டோபர் 2016 ல், அறிவியல் இதழான நேச்சர் (பத்திரிகை) வெளியிட்ட ஒரு அறிக்கையில், [115] சராசரி ஆயுட்காலம் 115 முதல், அதிகபட்சம் 125 ஆண்டுகள் வரம்பு என எழுதியது. இருப்பினும், இந்த இதழின் ஆசிரியர்கள் முறைகள் மற்றும் முடிவுகளை அறிவியல் சமூகம் குறைகூறியது, என்று முடித்தனர். அதிகாரபூர்வமான சூழலில் வரையறுக்கப்படும் போது, "மூத்த குடிமகன்" என்பது பெரும்பாலும் பெரியவர்களுக்கு கிடைக்கும் சில நன்மைகளுக்கு தகுதியுடையவர் யார் என்பதை தீர்மானிக்க சட்ட அல்லது கொள்கை சார்ந்த காரணங்களுக்காக பயன்படுத்தப்படுகிறது.
# முதுமை

## வரையறைகள்

### பராமரிப்பு மற்றும் செலவுகள்

மருத்துவ முன்னேற்றங்கள் பல ஆண்டுகளாக "மரணத்தை தள்ளிவைக்க" சாத்தியமாக்கியிருக்கின்றன.
# வைகை எக்ஸ்பிரஸ்

**வைகை எக்ஸ்பிரஸ்** (Vaigai Express) 2017இல் ஷாஜி கைலாஷ் இயக்கத்திலும், ஆர். கே. தயாரிப்பிலும் வெளிவந்த தமிழ்த் திரைப்படம். இதில் ஆர். கே மற்றும் நீத்து சந்திரா முக்கிய கதாபாத்திரத்திலும் இனியா (நடிகை) துணை கதாபாத்திரத்திலும் நடித்துள்ளனர். இப்படம் "நதியா கொல்லப்பட்ட ராத்திரி" என்கிற மலையாள மொழிப் படத்தின் மறு ஆக்கமாகும். இது தமிழ்நாட்டில் மார்ச்சு 24, 2017இல் வெளியிடப்பட்டது.
# வைகை எக்ஸ்பிரஸ்

## நடிப்பு

ஆர். கே. - ஷராபுதீன் ரஹ்மான்  
நீத்து சந்திரா - ராதிகா மற்றும் ஜோதிகா  
இனியா (நடிகை) - சுவப்னபிரியா  
எம். எசு. பாசுகர் - கிங் கேசவன்  
நாசர் - மயில்வாகனன்  
மனோபாலா - கன்னித்தீவு கார்மேகம்  
சுமன் - கரிகாலன்  
ஆர். கே. செல்வமணி  
ரமேஷ் கண்ணா - ரமேஷ்  
சித்திக் - குமாரசாமி  
ஜான் விஜய் - எஸ்.பி. அலெக்ஸ்சாண்டர்  
பவன் - அஜய்  
சிங்கமுத்து - வீரப்பன்  
கோமல் சர்மா - யாமினி  
மதன் பாப் - பாவாடைசாமி  
ஸ்ரீரஞ்சனி  
அர்ச்சனா - அனுராதா  
சுஜா வருணீ - மாதவி
# வைகை எக்ஸ்பிரஸ்

## தயாரிப்பு

2014இல் நடிகரும் தயாரிப்பாளருமான ஆர். கே. இயக்குநர் ஷாஜி கைலாஷிடம் தன் மூன்றாவது படத்திற்காக விருப்பம் தெரிவித்தார். இவர்கள் இருவரும் ஏற்கனவே "எல்லாம் அவன் செயல்" (2008) மற்றும் "என் வழி தனி வழி" (2015) போன்ற படங்களில் இணைந்து பணியாற்றியவர்கள். சென்னையிலுள்ள ஏவிஎம்மில், இதற்கான அறிவிப்புகள் வெளியிடப்பட்டன. அறிவிப்பில், படத்தின் பெயர் "வைகை எக்ஸ்பிரஸ்" எனவும், தான் நடித்து, தயாரிக்கப் போவதாகவும் ஆர். கே. தெரிவித்தார். இப் படத்தில் நடிக்கும் நடிகர்களின் பெயர்கள் இவ் விழாவில் அறிவிக்கப்பட்டன. தமன் இப் படத்திற்கு இசை அமைப்பாளராக ஒப்பந்தம் செய்யப்பட்டார். 2015 பிப்ரவரியில், இத் திரைப்படத்தில் இரு வேடங்களில் நடித்த நீத்து சந்திராவிற்கு படப்பிடிப்பின் போது காயம் ஏற்பட்டது. இயக்குநர் ஆர். கே. செல்வமணி பிரதான எதிரியாக நடிப்பதற்கு தேர்ந்தெடுக்கப்பட்டார். இப் படத்தின் வேலைகள் 2015ன் மத்தியில் முடிக்கப்பட்டு, 2017இல் வெளியிடுவதற்காக நிறுத்தி வைக்கப்பட்டது.
# வைகை எக்ஸ்பிரஸ்

## வெளியீடு

"வைகை எக்ஸ்பிரஸ்" மார்ச்சு 24, 2017இல் தமிழ்நாடு முழுவதும் வெளியிடப்பட்டது. தி டைம்ஸ் ஆஃப் இந்தியா இப் படத்திற்கு எதிர்மறையான விமர்சனத்தை வழங்கியது.
# சாதுக்கள்

**சாது** (பன்மை : சாதுக்கள்) என்பவர் மதத்துறவி, பக்கிரி (துறவி), அல்லது இந்து சமயத்திலும், சைன சமயத்திலும், உலக வாழ்க்கையை நிராகரித்த ஒரு புனிதர் ஆவார். இவர்கள் சில நேரங்களில் யோகி, சன்யாசி அல்லது சன்னியாசம் பெற்றவர் என்றும் அழைக்கப்படுவதுண்டு. பெரும்பாலான சாதுக்கள் யோகிகளாக இருந்தாலும், அனைத்து யோகிகளும் சாதுக்கள் அல்ல, சாது என்பவர் மெல்ல மெல்ல மோட்சம் (விடுதலை) அடைபவர்களேயாகும். நான்காம் மற்றும் இறுதி ஆசிரமம் என்பது வாழ்க்கை நிலை, தியானம் மற்றும் சிந்தனை மூலம் பிரம்மத்தை அடைதலாகும். சாதுக்கள் பெரும்பாலும் எளிய ஆடைகளை அணிந்துகொள்கிறார்கள். இந்து மதத்தில் குங்குமப்பூ நிற ஆடைகளை அணிகிறார்கள். சைன மதத்தில் வெண்மையைத் தவிர எதுவும் இல்லை. அவற்றின் சன்யாசம் என்பது உலக உடைமைகளைத் துறத்தலைக் குறிக்கும். இந்து மதத்திலும், சைன மதத்திலும் உள்ள பெண் சாதுக்கள் "சாத்வி" அல்லது "ஆர்யிகா" என சில நூல்களில் அழைக்கப்படுகிறார்கள்.  
"சாத்" என்ற வார்த்தையின் மூலத்திலிருந்து "சாது என்ற வந்துள்ளது. அதாவது "ஒருவரின் இலக்கை அடைய", "நேராக" அல்லது "சக்தியை அதிகரிக்க" என்பதாகும். அதே வார்த்தையான சாதனா என்பது ஆன்மீக நடைமுறை என்ற பொருள்படும். இது ஆன்மீக ஒழுக்கத்தை கடைப்பிடிக்கும் என்பது பொருளாகும். சாதுக்களின் கடுமையான பழக்கங்களினால் தங்கள் கர்மா, சமூகத்தின் பெரும்பகுதியை எரிக்க உதவுவதாகவும் கருதப்படுகிறது. இதனால் சமூகத்திற்கு நன்மை பயக்கும் என நினைக்கிறார்கள். இதனால் சமுதாயத்திற்கு நன்மையளிப்பதாகக் கருதுவதால், அநேக மக்களிடமிருந்து நன்கொடைகள் பெறப்படுகின்றன. எனினும் சாதுக்களுக்கான மரியாதை என்பது இந்திய அளவில் ஒன்றல்ல. எடுத்துக்காட்டாக, நாத் யோகி சாதுக்கள், குறிப்பாக இந்தியாவின் நகர்ப்புற மக்களிடையே சந்தேகத்திற்குரியவர்களாகக் கருதப்படுகிறார்கள். ஆனால் அவர்கள் கிராமப்புற இந்தியாவில் வணக்கதிற்குறியவர்களாக உள்ளனர்.  
நிர்வாண நிலையில் உள்ள ஒரு சில சாதுகளை திகம்பரர் என்று அழைக்கப்படுவதுண்டு, இவர்கள் தங்கள் "ஜடா" என்றழைக்கப்படும் தலைமுடியையே தங்களது உடலை மறைத்துக் கொள்கின்றனர். சாதுக்கள் பல்வேறு மத வழிபாட்டு முறைகளில் ஈடுபடுகிறார். சிலர் தனித்த தியானம், மற்ற சிலர் மந்திரம் அல்லது தியானம் போன்றவற்றிலும், ஒருசிலர் குழு பிரார்த்தனையிலும் ஈடுபட விரும்புகிறார்கள். அவர்கள் பொதுவாக ஒரு எளிய வாழ்க்கை வாழ்கிறார்கள். மிகக் குறைவான உடைமைகளிலோ அல்லது உணவு மற்றும் பானங்கள் ஆகியவற்றைக் கொண்டு வாழ்தல் மற்றும் மற்றவர்கள் அளிக்கும் நன்கொடைகளைக் கொண்டு வாழ்தல் ஆகியவற்றிலின் மூலம் வாழ்ந்து வருகின்றனர். பல சாதுக்கள் பொருள்கள் சேகரிப்பதற்கான விதிமுறைகளைக் கொண்டிருக்கிறார்கள். குடியிருப்பாளர்களைத் தொந்தரவு செய்யாமல் ஒரே இடத்திற்கு மீண்டும் வருவதில்லை. அவர்கள் பொதுவாக தொலைதூர இடங்களுக்கும் நடந்தே செல்கிறார்கள். அவர்கள் வீடற்றவர்கள், தங்களது ஆன்மீக நடைமுறையின் ஒரு பகுதியாக கோயில்களுக்கும், யாத்திரை மையங்களுக்கும் பயணிப்பார்கள்.
# சாதுக்கள்

## சாதுக்களின் பிரிவு

குறிக்கும் நாமத்துடன் ஒரு பெண் சாது]]
காமாக்யாவில் நடைபெறும் அம்புபாச்சி மேளாவில் சாதுக்கள் ]]
# சாதுக்கள்

## சாதுக்களின் பிரிவு

### இந்து மத சாதுக்கள்

சைவ சாதுக்கள் சிவன் மீது பக்தி கொண்டும், வைணவ சாதுக்கள் விஷ்ணு மீது அல்லது அவரது அவதாரமான இராமன் மீதோ அல்லது கிருட்டிணன் மீதோ பக்தியுடன் இருப்பார்கள். வைணவ சாதுக்கள் சில நேரங்களில் வைராகிகள் என அழைக்கப்படுவதுண்டு.
# சாதுக்கள்

## மேலும் பார்க்க

- சாதுக்களின் வகைகள்
- அகோரிகள்
- நாத சைவம்
- சமணம்
- குரு
- செம்பெருந்தாயம்
# மன்மதன் (2004 திரைப்படம்)

***மன்மதன்*** (*Manmadhan*) ஏ. ஜே. முருகன் இயக்கத்தில், 2004 ஆம் ஆண்டு வெளிவந்த இந்தியத் தமிழ்த் திரைப்படமாகும். சிலம்பரசன் (முதல் முறை இரட்டை வேடம்), ஜோதிகா, கவுண்டமணி, சந்தானம் (நடிகர்), சிந்து துலானி மற்றும் பலர் நடித்துள்ளனர். எஸ். கே. கிருஷ்ணகாந்த் தயாரிப்பில், யுவன் சங்கர் ராஜா இசை அமைப்பில், 12 நவம்பர் 2004 ஆம் தேதி வெளியானது.  
365 நாட்களுக்கு மேல் திரையிடப்பட்டு ஒரு வெற்றிப் படமாக அமைந்தது. தெலுங்கு மொழியில் "*மன்மதா*" என்ற பெயரில் டப்பிங் செய்யப்பட்டும், கன்னட மொழியில் "*மதனா*" என்ற பெயரில் மறு ஆக்கம் செய்யப்பட்டும் வெளியானது.
# மன்மதன் (2004 திரைப்படம்)

## நடிகர்கள்

சிலம்பரசன் - மொட்டை, மன்மதன் (இரட்டை வேடம்)  
ஜோதிகா - மைதிலி (இரட்டை வேடம்)
# மன்மதன் (2004 திரைப்படம்)

## கதைச்சுருக்கம்

மதன் குமார், நன்கு படித்து பட்டய கணக்காளராக பணி புரிந்து வருகிறான். சென்னையில் வசிக்கும் அவன், பகுதி நேரமாக இசை பயின்று வருகிறான். மைதிலியும் அதே கல்லூரியில் இசை பயில்கிறாள். துவக்கத்தில் இருவருக்கும் மோதல் இருந்தாலும், நாளடைவில் நட்பு மலர்ந்தது.  
மறுபுறம், மதன் *மன்மதன்*' என்ற புனைப்பெயருடன், தவறாக நடக்கும் இளம் பெண்களை தேடிக் கொன்று எரித்து, சாம்பலை சேகரித்து வைக்கும் பழக்கம் கொண்டவன். அதில் காணாமல் போகும் பெண்களை கண்டுபிடிக்கும் பொறுப்பை சென்னை போலீஸ் அதிகாரி தேவா (அதுல் குல்கர்னி) எடுத்துக்கொண்டார்.  
அவ்வாறாக ஒரு நாள், மைதிலி மதன் ஒரு பெண்ணுடன் பார்க்க, மறுநாள் செய்தியில் அப்பெண் காணவில்லை என்று தெரியவர, அந்த பெண்ணின் மறைவிற்கு மதன் குமார் தான் காரணம் என்று நினைத்து, தேவாவிற்கு தகவல் சொல்கிறாள் மைதிலி. மதன் குமார் போலீசில் பிடிபட, அவனுக்கு ஒரு தம்பி இருப்பது தெரியவருகிறது. பின்னர், அந்தக் கொலையாளியை கண்டுபிடிப்பதே மீதிக் கதையாகும்.
# மன்மதன் (2004 திரைப்படம்)

## ஒலிப்பதிவு

6 பாடல்களை கொண்ட ஒலித்தொகுப்பு 1 ஜூலை 2004 அன்று வெளியானது. யுவன் ஷங்கர் ராஜா இசை அமைத்திருந்தார். பா. விஜய், வாலி, ஸ்நேஹன் மற்றும் நா. முத்துக்குமார் ஆகியோர் பாடல் ஆசிரியர்கள் ஆவர்.
# மன்மதன் (2004 திரைப்படம்)

## ஒலிப்பதிவு

### பாடல் பட்டியல்

1. தத்தை தத்தை
1. மன்மதனே நீ
1. ஓ மாஹீரே
1. வானமென்ன
1. என் ஆசை மைதிலியே
1. காதல் வளர்த்தேன்
# மன்மதன் (2004 திரைப்படம்)

## வெளியீடு

ரூபாய் ஐந்து கோடி செலவில் தயாரிக்கப்பட்ட இந்தப் படம், 140 ஒளிப்பதிவுகளுடன் வெளியானது. இந்திய தணிக்கைக் குழு இப்படத்திற்கு "ஏ" சான்றிதழ் வழங்கியது.
# நூதன்

**நூதன் பால்** (Nutan Bahl) (**நாதன் சமாரத்**, 4 சூன் 1936 - 21 பெப்ரவரி 1991) என்பவர் ஓர் இந்திய திரைப்பட நடிகையாவார். இவரது திரை வாழ்க்கை கிட்டத்தட்ட நாற்பது ஆண்டுகள் ஆகும். 70 க்கும் மேற்பட்ட பாலிவுட் படங்களில் நட்சத்திர நடிகையாகவே தோன்றியுள்ளார். இந்தியத் திரைப்படத்துறை வரலாற்றில் போற்றப்படக் கூடிய ஒரு நடிகையாகவே கருதப்படுகிறார். பிலிம்பேர் வழங்கிய சிறந்த நடிகைக்கான விருது உட்பட ஐந்து விருதுகளை கொண்டுள்ளார், 30 ஆண்டுகள் திரை வாழ்க்கையில் இவர் பெற்ற விருதுகளை, 2011 இல் இவரது உறவினரான நடிகை கஜோல் சமன் செய்தார். 1974 ஆம் ஆண்டு, இந்திய அரசு இவருக்கு
பத்மஸ்ரீ விருது வழங்கியது.  
குமார் சென் சமாரத் மற்றும் சோபனா சமாரத் ஆகியோரின் மகளும், திரைப்பட நடிகையுமான நூதன் தன்னுடைய 14 வது வயதில் நடிக்க ஆரம்பித்தார். அவரது தாயார் இயக்கிய "ஹமாரி பேட்டி" (1950) என்ற படத்தின் மூலம் அறிமுகமாகிய இவர், அதைத் தொடர்ந்து, 1950 இல் "நாகினா" மற்றும் "ஹம் லோக்" போன்ற படங்களில் தோன்ற ஆரம்பித்தார். 1955 ஆம் ஆண்டு வெளிவந்த "சீமா" என்ற படத்தில் இவரது பாத்திரம் மிகப் பெரிய வரவேற்பைப் பெற்றது. அது அவருக்கு சிறந்த நடிகைக்கான பிலிம்பேர் விருதினையும் பெற்றுத் தந்தது. 1960 முதல் 1970களின் பிற்பகுதி வரை தொடர்ந்து நடித்து வந்த *சுஜாதா* (1959), *பாந்தினி* (1963), *மிலன்* (1967) மற்றும் *மேய்ன் துள்சி தேரே ஆங்கன் கி* (1978) போன்ற படங்களில் நடித்ததனால் தொடர்ந்து நான்கு விருதுகளைப் பெற்றுள்ளார். 1980களில் இவர் குணசித்திர வேடங்களில் நடிக்க ஆரம்பித்து அவர் இறக்கும் வரை நடித்து வந்தார். *சாஜன் தி சகேலி* (1981), *மேரி ஜங்* (1985) மற்றும் *நாம்* (1986) போன்ற படங்கள் உட்பட இவர் பெரும்பாலும் தாயார் வேடத்திலேயே நடித்துள்ளார். *மேரி ஜங்* படத்தில் நடித்ததற்காக சிறந்த துணை நடிகைக்கான ஆறாவது மற்றும் கடைசி பிலிம்பேர் விருது இவருக்கு கிடைத்தது.  
நூதன் மார்பகப் புற்றுநோய் காரணமாக 1991 ஆம் ஆண்டு இறந்தார். நூதன் கடற்படை அதிகாரி லெட்டினன்ட் கமாண்டர் ரஜனிஷ் பால் என்பவரை 1959 ஆம் ஆண்டு திருமணம் செய்து கொண்டார். இவர்களுக்கு மோக்னீஷ் பால் என்ற ஒரு மகனும் உள்ளார். இவர் பின்னர் தொலைக்காட்சியிலும், திரைப்படங்களிலும் நடிகரானார். நூதனின் இறப்பினால் இவர்களது 30 வருட திருமண வாழ்க்கை முடிவுற்றது.
# நூதன்

## ஆரம்ப வாழ்க்கை

மராத்திய சந்திரசேனிய கயாஸ்த பிரபு என்ற குடும்பத்தில் இயக்குநரும் கவிஞருமான குமார் சென் சமார்த் மற்றும் அவரது மனைவியும் நடிகையுமான சோபனா என்பவர்களுக்கு பிறந்த நான்கு குழந்தைகளில் மூத்தவராக 1936 சூன் 4 அன்று நூதன் பிறந்தார். அவரது சிறு வயதில் தன்னுடைய நிறத்தைப் பற்றியும், அழகைப் பற்றியும் ஒரு தாழ்வு மனப்பான்மையுடன் வளர்ந்து வந்தார். நடிகை தனுஜா மற்றும் சதுரா என்ற இரு சகோதரிகளும், ஜெய்தீப் என்ற சகோதரனும் உண்டு. ஜெய்தீப் பிறப்பிற்கு முன்னரே இவரது பெற்றோர்கள் பிரிந்து விட்டனர். நூதன் பஞ்சாங்கி புனித சூசையப்பர் கான்வென்டில் படித்துள்ளார். 1953 இல் மேல் படிப்பிற்காக ஸ்விட்சர்லாந்து சென்றார். இவர் நடித்த திரைப்படம் தோல்வி கண்டவுடன் இவரது தாயாரின் கட்டளைப்படி இவர் சென்றதாகவும், அங்கு தான் இருந்த ஒரு வருடம் தன்னுடைய வாழ்க்கையின் மிக மகிழ்ச்சியான தருணமிது என நூதன் தெரிவித்தார்.
# நூதன்

## சொந்த வாழ்க்கை

நூதன் கடற்படை அதிகாரி லெட்டினன்ட் கமாண்டர் ரஜனிஷ் பால் என்பவரை 1959 இல் திருமணம் செய்து கொண்டார். இவர்களுக்கு மோக்னீஷ் பால் என்ற ஒரு மகன் பிறந்தார். பின்னர் இவர் தொலைக் காட்சியிலும், திரைப்படங்களிலும் நடிகரானார்.வேட்டையாடுவது இவருக்கு மிகவும் பிடிக்கும்.
# நூதன்

## இறப்பு

1990 இல் நூதனுக்கு மார்பகப் புற்றுநோய் இருப்பதை அறிந்து அதற்கான சிகிச்சைகளை மேற்கொண்டார். அவரது உடல் நிலை மோசமானதால் 1991 பிப்ரவரியில், மும்பையில் உள்ள ஒரு தனியார் மருத்துவமனையில் அனுமதிக்கக் பட்டார். அந்த சமயத்தில் *கர்ஜனா* மற்றும் *இன்சானியாத்* போன்ற படங்களில் நடித்து வந்தார். இவர் (இந்திய நேரப்படி) பிப்ரவரி 21, 1991 ஆம் ஆண்டு பிற்பகல் 12.07 மணிக்கு இறந்தார். அவரது கணவர் தன்னுடைய வீட்டில் ஏற்பட்ட ஒரு தீ விபத்தில் 2004 ஆம் ஆண்டு இறந்தார்.
# நாரதன் (திரைப்படம்)

**நாரதன்** 2016 ஆம் ஆண்டு நகுல், நிகிஷா படேல் மற்றும் பிரேம்ஜி அமரன் நடிப்பில், நாகா வெங்கடேஷ் இயக்கத்தில், மணிசர்மா இசையில், சஞ்சித் வி. நம்பியார் தயாரிப்பில் வெளியான தமிழ் திரைப்படம். இப்படம் 2016 ஏப்ரல் 1 இல் வெளியானது.
# நாரதன் (திரைப்படம்)

## நடிகர்கள்

- நகுல் - விஷ்ணு
- பிரேம்ஜி அமரன் - நாரதன்
- நிகேசா படேல் - மாயா / சுவேதா
- சோனு - சவும்யா
- நிழல்கள் ரவி - விஷ்ணுவின் தந்தை
- மீரா கிருஷ்ணன் - விஷ்ணுவின் தாய்
- ராதாரவி - அன்பழகன்
- எம். எஸ். பாஸ்கர் - பாஸ்கர்
- அஷ்வின் ராஜா - பழம்
- கவிதா - கமலா
- ஜாங்கிரி மதுமிதா - ஸ்வப்னா
- சீனிவாசன்
- சுப்பு பஞ்சு
- மயில்சாமி
- பாண்டு
- சேத்தன்
- நேகா மேனன்
- சிசர் மனோகர்
- கூல் சுரேஷ்
- விஷ்வகுமார்
- ராணி
- ஸ்ரீலட்சுமி
- பேபி ரேகா
- அஷ்மிதா
# நாரதன் (திரைப்படம்)

## தயாரிப்பு

2013 ஏப்ரலில் தமிழக கவர்னர் ரோசய்யா முன்னிலையில் இப்படத்தின் படப்பிடிப்பு பூஜையுடன் துவங்கியது.  
முதலில் நாரதன் என்ற முக்கிய கதாபாத்திரத்திற்கு நடிகர் சந்தானம் ஒப்பந்தம் செய்யப்பட்டார். பின் அவருக்குப் பதில் பிரேம்ஜி அமரன் நடிக்கப் படமாக்கப்பட்டது.  
நாரதன் திரைப்படத்தின் தொலைக்காட்சி ஒளிபரப்பு உரிமையை ஜெயா தொலைக்காட்சி பெற்றுள்ளது.  
“எப்படி மனுசுக்குள் வந்தாய்” பட நாயகன் விஷ்வா முக்கிய வேடத்தில் நடித்துள்ளார். சலீம் படத்தில் “மஸ்காரா” பாட்டுக்கு நடனமாடிய அஷ்மிதா ஒரு பாடலுக்கு நடனமாடியுள்ளார். படத்தின் இறுதியில், நகுல் ரவுடிகளுடன் மோதும் ஒரு ஆக்ரோஷமான சண்டைக்காட்சி, பின்னி மில்லில் 10 நாட்கள் படமாக்கப்பட்டது. நகுல் மற்றும் ஸ்ருதி பாடும் ஒரு டூயட் பாடல் அந்தமானில் படமாக்கப்பட்டுள்ளது.  
நாரதன் படப்பிடிப்புப் படங்கள்  
படத்தின் இசை வெளியீட்டு விழா 2015 மே 15 இல் நடந்தது. விழாவில் படத்தின் நாயகன் நகுல் கலந்துகொள்ளவில்லை.
# நாரதன் (திரைப்படம்)

## இசை

படத்தின் இசையமைப்பாளர் மணிசர்மா.  
| 1 | மை நேம் இஸ் சந்திரிகா | சுசித்ரா, செந்தில்தாஸ் |  |
| --- | --- | --- | --- |
| 2 | மாயக்காரா | கார்த்திக், என். எஸ். கே. ரம்யா |  |
| 3 | தடா தடா | முகேஷ், கானா செல்வம் |  |
| 4 | சாரல் வீசும் | ஹரிசரண், ரீட்டா | } |
# நாரதன் (திரைப்படம்)

## விமர்சனம்

சினிரைட்டர்ஸ். காம் : மொத்தத்தில் நாரதன் முழுமைப்படாத கலகக்காரன்.  
தினமலர்: நாரதர் கலகம் நன்மையில் முடியவில்லை.  
விகடன்: நல்ல படமாவோ, குறைந்தபட்சம் நல்ல நாடகமாகவோ ஆகியிருக்க வேண்டிய கதை.  
தமிழ்.சமயம்.காம் : தனக்காக காத்திருக்கும் பெண்ணை விட்டு தான் கண்ட பெண்ணின் பின் சுற்றும் நாயகனின் கதையே கரு!  
மாலைமலர்: திறமை வாய்ந்த நடிகர்களை வைத்துக் கொண்டு அவர்களை கையாளத் தெரியாமல் விட்டிருக்கிறார்.  
சூடான சினிமா செய்திகள்: இந்த நாரதன் செயல் கொஞ்சம் கஷ்டத்திற்கே.  
தமிழ் சினி டாக்: அருமையான இரண்டுவித திரைக்கதை சுவாரஸ்யங்கள் படத்தில் இருந்தும் எதை முன் வைத்து படத்தை கொண்டு போவது என்கிற குழப்பத்தில் இரண்டுக்கும் சரிசமமான அளவுக்கு பங்கு கொடுத்ததினால் படம் முழுமையாகவில்லை.
# பிரதாப் ராய்சவுத்துரி

**பிரதாப் ராய்சவுத்துரி** (*Pratap Raychaudhuri*) என்பவர் ஓர் இந்திய இயற்பியலாளர் ஆவார். இவர் 1971 ஆம் ஆண்டு திசம்பர் 13 ஆம் நாள் பிறந்தார். மும்பையிலுள்ள டாடா அடிப்படை ஆராய்ச்சி நிறுவனத்தில் இவர் பணிபுரிந்தார். மீக்கடத்து திறனும் காந்தமும், மென் படலங்கள், போக்குவரத்து தொடர்பான நிறமாலையியல் முதலிய இயற்பியல் பிரிவுகளில் இவர் நிபுணத்துவம் பெற்றிருந்தார். இந்தியாவில் வழங்கப்படும் அறிவியல் மற்றும் தொழில்நுட்பத்திற்கான உயர்ந்த அறிவியல் விருதான சாந்தி சுவரூப் பட்நாகர் விருது 2014 ஆம் ஆண்டில் இவருக்கு வழங்கப்பட்டது.
# சாதிக்கலி அப்பாசு ரங்வாலா

**சாதிக்கலி அப்பாசு ரங்வாலா** (*Sadiqali Abbas Rangwala*) என்பவர் ஓர் இந்திய இயற்பியலாளர் ஆவார். இவர் 1971 ஆம் ஆண்டு சூலை மாதம் 13 ஆம் நாள் பிறந்தார். சோதனைமுறை அணுவியல், மூலக்கூறு மற்றும் ஒளி இயற்பியல் பிரிவுகளில் இவர் பணிபுரிந்தார் . இந்தியாவில் வழங்கப்படும் அறிவியல் மற்றும் தொழில்நுட்பத்திற்கான உயர்ந்த அறிவியல் விருதான சாந்தி சுவரூப் பட்நாகர் விருது 2014 ஆம் ஆண்டில் இவருக்கு வழங்கப்பட்டது
# விஜய மோகன முக்தாம்பா பாயி

**விஜய மோகன முக்தாம்பா பாயி அம்மணி ராஜே சாகிப் சத்ரபதி** அல்லது **விஜய மோகன முக்தாம்பா பாயி** (1846 &ndash; 31 சனவரி 1885) (**Vijaya Mohana Muktamba Bai Ammani Raje Sahib Chhatrapati** அல்லது **Vijaya Mohana Mutumbar Bai**) என்பவர் பிரித்தானிய ஆவணங்களின்படி தஞ்சாவூர் மராத்திய போன்சலே அரச குடும்பத்தைச் சேர்ந்தவர் ஆவார். இவர் சிவாஜிக்குப் பிறகு தஞ்சாவூர் மராத்திய சமஸ்தானத்தை ஆண்டவர். இருப்பினும், இவரது பதவியானது முற்றிலும் பெயரளவில் இருந்தது. இவர் குறைந்த அதிகாரம் கொண்டவராகவே இருந்தார்.
# விஜய மோகன முக்தாம்பா பாயி

## முன்வாழ்கை

இவர் 1846 இல் தஞ்சாவரின் கடைசி மராத்திய மன்னரான சிவாஜி மற்றும் இராணி காமாட்சி பாயி ஆகியோருக்கு இரண்டாவது மகளாக பிறந்தார்.  இவரது அக்காளான ராஜசோ போஜு அம்மாணி ராஜுர் பாயி மரணமடைந்த காரணத்தால் இவர் மன்னரின் வாரிசாக ஆனார்.
# விஜய மோகன முக்தாம்பா பாயி

## சிவாஜி மரணம் மற்றும் தஞ்சாவூரை பிரித்தானியப் பேரரசுடன் இணைத்தல்

1855 ஆம் ஆண்டு தஞ்சாவூர் மராத்திய மன்னர் சிவாஜி ஆண் வாரிசு இல்லாமல் இறந்தார். அப்போது பிரித்தானிய கிழக்கிந்திய கம்பெனியால், கொண்டுவரப்பட்ட அவகாசியிலிக் கொள்கைப்படி, தஞ்சாவூர் சமஸ்தானமானது கம்பெனி ஆட்சியுடன் இணைக்கப்பட்டது.  
1855 அக்டோபர் 31 ஆம் நாள் ஒன்பது வயதான விஜயா பாயி தஞ்சாவூர் ராணி என்ற பட்டத்தை ஏற்று, அவருக்கு சில அதிகாரப்பூர்வ சலுகைகளை வழங்கினர். ஆனால் தஞ்சாவூர் சிவாஜியின் தத்து மகனான மூன்றாம் சரபோஜியை அங்கீகரிக்க பிரித்தானியர் மறுத்து விட்டனர்.
# விஜய மோகன முக்தாம்பா பாயி

## திருமணம்

சென்னை அரசாங்கத்தின் அனுமதியுடன், விஜயா பாய் கோலபூரின் இளவரசனான சாகரம் சாஹிப்பை 1859இல் மணந்தார்.
# விஜய மோகன முக்தாம்பா பாயி

## மரியாதைகள்

8 டிசம்பர் 1874 அன்று முக்தம்பா பாயிக்கு 13 துப்பாக்கி குண்டு மரியாதை வணக்கம் வழங்கப்பட்டது. 1876 ஆம் ஆண்டு இவருக்கு வேல்ஸ் இளவரசர் தங்கப் பதக்கம் வழங்கப்பட்டது. மேலும் 1877இல் இந்தியப் பேரரசர் பதக்கமும் வழங்கப்பட்டது.  1878 ஆம் ஆண்டின் புத்தாண்டு கௌரவப் பட்டியலில் முத்துப்பா பாய் இடம்பெற்றார்.
# சிவாஜி கணேசன் நினைவகம்

**சிவாஜி கணேசன் நினைவகம்** (*Sivaji Ganesan memorial*) என்பது இந்தியாவில், தமிழகத்தில் சென்னையில் நடிகர் சிவாஜி கணேசனுக்காக அமைக்கப்பட்ட நினைவிடம் ஆகும். இந்த நினைவிடம் சென்னை, நகரின் தெற்குப்புறத்தில், அடையாறில், துர்காபாய் தேஷ்முக் சாலையில் அமைந்துள்ளது.